Document ID: 31998R2770

KOMMISSIONENS FORORDNING (EF) Nr. 2770/98 af 21. december 1998 om ændring af forordning (EØF) nr. 3201/90 om gennemførelsesbestemmelser for betegnelse og præsentation af vin og druemost
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1627/98 (2), særlig artikel 72, stk. 5, og
ud fra følgende betragtninger:
Ved Rådets forordning (EØF) nr. 2392/89 (3), senest ændret ved forordning (EF) nr. 1427/96 (4), blev der fastsat almindelige regler for betegnelse og præsentation af vin og druemost;
ved Kommissionens forordning (EØF) nr. 3201/90 (5), senest ændret ved forordning (EF) nr. 847/98 (6), blev der fastsat gennemførelsesbestemmelser for betegnelse og præsentation af vin og druemost;
udtrykkene »Crianza«, »Reserva« og »Gran Reserva«, som anvendes til oplysning om spanske vines lagring, og som er nævnt i artikel 17, stk. 2, litra c), nr. i), fjerde led, i forordning (EØF) nr. 3201/90, er i spansk lovgivning blevet anvendt som traditionelle supplerende benævnelser forbeholdt kvbd siden 1979; det er vigtigt, at de opregnes i artikel 3, stk. 3, litra e);
efter anmodning fra Uruguay bør det fastsættes, at vine med oprindelse i dette land, der er fremstillet udelukkende af to sorter, kan bære navnene på disse to sorter, når de markedsføres i Fællesskabet;
Italien og Portugal har anmodet om, at nye synonymer, der traditionelt anvendes i disse lande, indsættes i bilag III til forordning (EØF) nr. 3201/90; anmodningerne bør imødekommes;
Chile, Amerikas Forenede Stater, Ungarn og Den Tunesiske Republik har anmodet om ændring af deres respektive lister over vinstoksorter og synonymer i bilag IV til forordning (EØF) nr. 3201/90 som følge af lovændringer i disse lande; anmodningerne bør imødekommes;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EØF) nr. 3201/90 foretages følgende ændringer:
1) I artikel 3, stk. 3, litra e), indsættes følgende udtryk:
- »Crianza
- Reserva
- Gran Reserva«.
2) I artikel 13, stk. 2, litra a), indsættes »Uruguay« efter »Sydafrika«.
3) Bilag III og IV ændres som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. december 1998.

Labels: 3
17
6